is is is en en is is da fr pt pt en en is is da fr is en is is is pt is de is cs is is is is nb is is hbs_lat is is cs is hbs_lat is id is is is is is is is es is is is is is is is is is is is is is is is is en es en es en en is is da fr en vi en en de is is en
Taktu á móti skiptinema á vegum AFS
Langar þig að stækka fjölskylduna og kynnast nýrri menningu?
Skiptinemar væntanlegir til Íslands 2017
Stundum er talað um að einhver sé heimsborgari ef hann ferðast mikið. En ef hann býr eingöngu á gistihúsum á hann þá möguleika á að kynnast raunverulegri menningu þeirra landa sem hann heimsækir? Við gefum þér möguleika á að kynnast heiminum heima hjá þér auk þess sem þú sérð eigið land og þjóð frá nýrri hlið þegar þú kynnist sjónarhóli skiptinemans. Fjölskyldur sem bjóða skiptinemum inn á heimili sín geta verið mjög margbreytilegar, t.d. fjölskyldur með börn, barnlaus hjón eða einstæðingar í bæ eða í sveit. Það er fyrst og fremst áhuginn og hlýtt viðmót sem skiptir máli. Þegar fjölskylda hýsir skiptinema verður hún margs fróðari um land og þjóð skiptinemans. Hún lærir einnig ótal margt um sjálfa sig og okkur Íslendinga. Ýmsar venjur, sem þykja sjálfsagðar, fá nýja merkingu. Skiptineminn verður sem einn af fjölskyldunni.
Frábær menningarferð fyrir alla fjölskylduna
Að hýsa erlendan skiptinema er frábær leið til að fræðast um framandi menningu og deila þinni eigin menningu og gildum. Börn njóta þess oft að kynna nýja bróðurinn eða systurina fyrir siðum, hefðum og frídögum í sínu landi. Allt frá undirbúningi máltíða til skoðunarferða. Slík reynsla veitir fjölskydunni tækifæri til að uppgötva og gera sér grein fyrir sérkennum ólíkra menningarheima.
Sjáðu þinn veruleika með augum ungmennis frá öðru landi
Myndaðu tengsl við fólk um allan heim
Aðstoðaðu erlendan skiptinema við að lifa í og njóta menningar og hefða þíns lands.
Þessu er ekki hægt að lýsa, þú verður að upplifa það
„Það koma augnablik í lífi þínu sem þú getur ekki lýst, augnablik sem þú þarft að upplifa til að skilja. Það er þessi tilfinning sem við sem foreldrar fengum þegar barn einhvers annars kallaði okkur mömmu og pabba þegar hann hringdi í okkur einhversstaðar úti í heimi til að segja okkur að hann hefði skráð sig í háskóla eða að hann ætti kærustu. Þessum hlutum er ekki hægt að lýsa og aðeins þeir sem hafa upplifað þetta skilja hvernig þetta er.“
–Alisa Salopek, fósturmamma frá Serbíu
Ég vil hýsa skiptinema
AFS hefur hvatt fjölskyldur til að bjóða erlenda nemendur velkomna inn á heimili sín síðan 1947. Fósturfjölskyldur, sem lengi hafa verið taldar lykilatriði í vellíðan skiptinema, bjóða upp á svo miklu meira en húsaskjól og mat.
Fósturfjölskyldur, með stuðningi frá sjálfboðaliðum og starfsfólki AFS, hjálpa nemendum að kynnast nýja skólanum og samfélaginu, eignast vini, læra tungumálið og njóta dvalarinnar. Fjölskyldur tengjast í gegnum mismunandi menningu og hefðir og oft verður til ævilöng vinátta.
Hvers konar fjölskyldum er AFS að leita að?
Allar fjölskyldur eru hvattar til að sækja um, það eru ekki til „dæmigerðar“ AFS-fósturfjölskyldur. Sumar AFS-fjölskyldur eru með börn á heimilinu. Hjá öðrum eru börnin vaxin úr grasi og flutt að heiman eða fjölskyldan hefur aldrei eignast börn. Einhleypir og einstæðir foreldrar eru einnig velkomnir. Jafnvel önnum kafnar fjölskyldur finna tíma til að njóta þess að hýsa AFS-skiptinema!
Til hvers er ætlast af fósturfjölskyldum?
Bjóddu AFS-skiptinemann að taka þátt í daglegu lífi og viðburðum fjölskyldunnar.
Veittu honum sömu umönnun, stuðning og hjartahlýju og öðrum fjölskyldumeðlimum.
Sótt um að verða fósturfjölskylda
Kynntu þér málið og sæktu um
Kynntu þér hvers vegna fósturfjölskyldur eru skiptinemanum svona mikilvægar. Umsóknarferlið okkar er ítarlegt, því við viljum finna einstaklinginn sem hentar fjölskyldunni þinni best.
Þú hefur verið valin(n)
Við leggjum mikla áherslu á að finna góðar fjölskyldur. Það er engin „dæmigerð“ AFS-fjölskylda til, en við höfum þó mikla reynslu af því að finna „réttu“ fjölskyldurnar.
Búðu þig undir að hýsa skiptinema
Hittu þjálfaða sjálfboðaliða og starfsfólk sem styður fjölskylduna þína og hjálpar þér að gera reynslu þína af AFS gefandi og skemmtilega.
Taktu vel á móti skiptinemanum
Opnaðu heimili þitt og hjarta fyrir nýja fjölskyldumeðlimnum og upplifðu ólíka menningu.
AFS Á ÍSLANDI | SKIPHOLT 50C | 105 REYKJAVÍK | S: 552 5450 | info-isl@afs.org
AFS eru alþjóðleg sjálfstæð félagasamtök sem ekki eru rekin í hagnaðarskyni. Samtökin bjóða upp á þvermenningarleg námstækifæri þar sem hægt er að öðlast þá þekkingu, færni og skilning sem þarf til að vinna að réttlátari og friðsamari heimi.